[{"text_idx": "#000000", "text": "Jam 600 esperantistoj respondis al Unesko"}, {"text_idx": "#000001", "text": "Unesko unuafoje aperigis retan enketon en Esperanto, por kolekti vidpunktojn por baldau\u0306a raporto pri edukado. Ene de kelkaj tagoj jam 600 esperantistoj plenigis la enketilon, kaj nun Unesko esperas, ke estos miloj da respondoj en Esperanto."}, {"text_idx": "#000002", "text": "La enketo de Unesko en Esperanto."}, {"text_idx": "#000003", "text": "Unesko estas la eduka, scienca kaj kultura organizaj\u0302o de Unuig\u0302intaj Nacioj, kaj havas specialajn konsultajn rilatojn kun UEA. Por kolekti vidpunktojn por raporto pri la estonteco de edukado, planata por novembro 2021, Unesko publikigis enketilon en kelkaj lingvoj."}, {"text_idx": "#000004", "text": "Unuafoje, lau\u0306 iniciato de Renato Corsetti, tia enketilo en la retejo de Unesko aperas ankau\u0306 en Esperanto. Dum la unuaj tri tagoj jam sescent homoj plenigis la esperantlingvan enketilon, rakontas Renato Corsetti. Unesko nun esperas, ke miloj da esperantistoj partoprenos."}, {"text_idx": "#000005", "text": "Libera Folio: Vi havis gravan rolon en la realigo de la Unesko-enketo, nun aperanta en la retejo. Kiel tio sukcesis?"}, {"text_idx": "#000007", "text": "Kian rezulton vi esperas atingi?"}, {"text_idx": "#000008", "text": "\u2013 Unue doni al la esperantistoj eblecon partopreni kaj diri sian opinion pri grandaj problemoj de edukado kaj due doni al ili la eblecon informi, ke Unesko ne hontas uzi Esperanton, pri kio certe hontus la itala registaro au\u0306 EU."}, {"text_idx": "#000009", "text": "C\u0302u kaj kial gravas, ke multaj plenigu la esperantlingvan version?"}, {"text_idx": "#000010", "text": "\u2013 C\u0302ar ili havas kalkulilon lau\u0306 lingvoj kaj oni povos nombri kiom da homoj respondis en Esperanto, kaj certe, se nur dek tri respondos, niaj reklamoj pri 2 milionoj da esperantistoj tuj aperos iom troaj."}, {"text_idx": "#000011", "text": "Bedau\u0306rindas kompreneble, ke la esperantlingvan variaj\u0302on s\u0302ajne eblas trovi nur, se oni konas g\u0302ian precizan adreson. Tio grave malpliigas g\u0302ian videblecon."}, {"text_idx": "#000012", "text": "\u2013 Mi jam korespondis kun ili pri tio kaj lau\u0306 promeso de hierau\u0306 ili atendas iomete, c\u0302ar ili devas aldoni aliajn tri lingvojn al tiu pag\u0302o kaj la zorganto pri la pag\u0302o atendas por enmeti la kvar nomojn samtempe."}, {"text_idx": "#000014", "text": "Krom Unesko, ankau\u0306 alia internacia organizaj\u0302o en la sistemo de UN lastatempe akceptis enhavon en Esperanto en sia pag\u0302aro. Temas pri MOS (Monda Organizaj\u0302o pri Sano, angle World Health Organization, WHO), kiu aperigis ankau\u0306 esperantlingvan version de ampleksa kurso pri la kronviruso."}, {"text_idx": "#000016", "text": "\u2013 Pro la grandega laboremo de la du c\u0302efaj aktivuloj grava kontribuo de UMEA entute ne estis necesa. UMEA-anoj provlegis kaj prikomentis la tekstojn kaj la \u201dklarigan vortliston\u201d. Lau\u0306 ni, en la fina versio medicina terminologio estas sufic\u0302e bone uzita."}, {"text_idx": "#000017", "text": "\u2013 Indas scii, ke la MOS-kursoj ofte ne estas c\u0302efe por medicinaj profesiuloj, sed ankau\u0306 por membroj kaj aktivuloj de aliaj grupoj, kiuj s\u0302atas bone orientig\u0302i pri specifa temo, au\u0306 simple por interesitaj unuopuloj sen grandaj antau\u0306konoj pri la temo."}, {"text_idx": "#000018", "text": "Lau\u0306 Christoph Klawe la aperigo de la kurso en Esperanto samtempe estas perfekta maniero montri al eksteruloj, ke Esperanto efektive estas uzata kaj bone funkcias."}, {"text_idx": "#000019", "text": "\u2013 Sukceso je la sama nivelo ekzemple estis la fakto, ke World Medical Association pretis publikigi la Esperanto-tekston de la Deklaracio de G\u0302enevo en sia retpag\u0302aro."}, {"text_idx": "#000020", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000021", "text": "La agado de UEA c\u0302e inters\u0302tataj organizaj\u0302oj vere bone funkcias. Kial UEA ne kapablas utiligi tion por membrokresko?"}, {"text_idx": "#000022", "text": "Mi legis kaj kompletigis la retan enketon. Vi ankau\u0306 povas skribi komenton tie. Mi skribis tian komenton."}, {"text_idx": "#000023", "text": "La traduko de la KOVIM-filmeto ( ) estas simpatia kaj bona provo, sed estas tro da eraroj kaj maleleganta stilo."}, {"text_idx": "#000024", "text": "la KOVIM -filmeto estas parolata de krokodilo"}, {"text_idx": "#000025", "text": "Jes, g\u0302i estas plibonigebla, samkiel la traduko de lumbildoj kaj aliaj tekstoj en la esperantlingva WHO-kurso. Fakte, partoprenanto de la kurso jam enmetis komentojn pri tio en la diskutejon de la koncernaj kursaj moduloj."}, {"text_idx": "#000026", "text": "Tamen, mi ege gratulas al Herman Dekeu\u0306nink, kiu c\u0302efe organizis kaj prizorgis la tradukon, pro lia laboro (helpe kun aliaj esperantoparolantoj kaj UMEA, Universala Medicina Esperanto-Asocio). G\u0302i certe prezentas sukceseton rilate la videblecon de Esperanto ekster Esperantujo."}, {"text_idx": "#000027", "text": "Ne tiel videbla, sed tamen inda entrepreno estus partopreni la esperantlingvan WHO-kurson! Por kurso en \"grandaj\" lingvoj la WHO-retejo afis\u0302as la nombron de partoprenantoj. Ne scieblas, kiom da homoj partoprenas la esperantlingvan kurson. Mi nur scias, ke estas almenau\u0306 4 (kvar), c\u0302ar tiom alig\u0302is al la kunlabora spaco (CollabSpace) en la kurso. Tie ni klopodas kunlabori por starigi (plurlingvan) pandemian terminaron. Se vi volas scii pli, kontaktu min retletere: KDL c\u0302e gmx.eu"}, {"text_idx": "#000028", "text": "Anstatau\u0306 okupig\u0302i pri Unesko-enketo, Corsetti prefere okupig\u0302us pri la krizego en UEA, kiun li kunkreis.\nSeb eble pli bone c\u0302i-tiel, li vers\u0302ajne nur pligrandigus la krizegon."}, {"text_idx": "#000029", "text": "Ne, prefere li g\u0302uu sian pension kiel 80-jarulo (rajto, kiun li forigis de oficistoj) kaj ludu en la loka klubo. Internacie li jam faris sufic\u0302e da damag\u0302oj en la lastaj jaroj."}, {"text_idx": "#000030", "text": "pension kiel 80-jarulo (rajto, kiun li forigis de oficistoj)"}, {"text_idx": "#000031", "text": "Tio ne estus mirinda por maldekstrulo kiel Korsetti, sed mi dubas, ke li efektive forigis tiun rajton de oficistoj. Mi supozas, ke vi aludis pri la forigo de la pensialdonaj\u0302o de la dunginto."}, {"text_idx": "#000034", "text": "Rilate Esperanton estas shanco, iom en-dilem-igi instituciojn de Europa Unio:\nGhi kolektas ideojn, por antauenigi Europan Union. En la unua rango de kategorio \"Pliaj ideoj \u2013 diverskampaj temoj\" aktuale estas propono akceli instruadon de Esperanto; bonvole konsideru subteni ankau vi chiuj:"}, {"text_idx": "#000038", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000039", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000040", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]